Урок беларускай мовы ў 5 класе

Настаўнік Неўгень Л.І.

Тэма ўрока: Лексічнае значэнне слова

Мэта: садзейнічаць знаёмству вучняў з паняццем “лексічнае значэнне слова”,са спосабамі яго тлумачэння;выпрацоўваць уменне раскрываць значэнне слова рознымі спосабамі;вызначаць лексічнае значэнне слоў у тлумач. Слоўніку;спрыяць папаўненню слоўнікавага запасу вучняў;развіваць уменне ўспрымаць вучэбны матэрыял;выхоўваць цікавасць да слоўнікаў і выпрацоўваць звычку карыстацца імі.

Тып:урок вывучэння новага матэрыялу

Ход урока: Эпіграф:Якія знаёмыя назвы і словы, Сл.1

 Якая цудоўная родная мова!

 І ўсё мілагучнае для слыху майго:

 І звонкае “дзе” і густое “чаго”… П.Панчанка

1.Арганізацыйны момант

-Добры дзень усім прысутным на ўроку.Спадзяюся,што сённяшні ўрок будзе добрым, плённым і карысным для ўсіх.

2.Праверка дамашняга задання

-Пр.83,якія словы атрымаліся,зачытайце сказы. А хто склаў тэкст з адным з гэтых слоў?

-Дзеці,які раздзел мы пачалі вывучаць на мінулым ўроку? А што такое лексіка?

-Запіс ў сшытках даты і тэмы ўрока.

Для чаго трэба ведаць значэнне слоў? Сёння на ўроку мы будзем гаварыць пра лексічнае значэнне слова.Мы павінны адказаць на пытанні:Што такое лексічнае значэнне слова? Якія спосабы тлумачэння лексічнага значэння? Як будуецца слоўнікавы артыкул тлумачальнага слоўніка? А таксама будзем вызначаць значэнне слова по слоўніку.

3.Тлумачэнне новага матэрыялу

А.Праца з эпіграфам.Як вы разумееце сэнс гэтых радкоў?

Б.На першае пытанне мы можам даць адказ,разгарніце падручнік на с.49 і прачытайце. Што такое лексічнае значэнне слова?

В.Знаёмства з тлумачальным слоўнікам. Дзе можна даведацца лексічнае значэнне слова? Мы ведаем, што ў падручніку ёсць маленькі тлумачальны слоўнік, а я хачу вам паказаць “Тлумачальны слоўнік беларускай мовы” для сярэдняй школы, якім мы будзем карыстацца на ўроках.У гэтым слоўніку каля сямі з паловай тысяч слоў. Разгледзім,як будуецца слоўнікавы артыкул на прыкладзе слова бібліятэка (Сл.2)Мы адказалі на пытанне:Як будуецца слоўнікавы артыкул?

Г. Праца ў парах.(Сл. 3) У вас на сталах ляжаць слоўнікі, знайдзіце ў іх значэнні слоў,запішыце і прывядзіце прыклады. Першаму раду: бурштын,смуга; другому раду: талака, палісаднік; трэцяму раду: спадчына,габелен. Словы магнітам прымацоўваюцца да дошкі.

Д.(Сл.4) Паглядзіце на экран.Мы бачым спосабы тлумачэння лексічнага значэння слова. Паўтарыце гэтыя спосабы. Вось яшчэ на адно пытанне да ўрока мы адказалі.

-ФІЗКУЛЬТХВІЛІНКА. Бураціна пацягнуўся,раз-нагнуўся, два-нагнуўся, тры-нагнуўся.Рукі ўбок развёў, ключык, відаць, не знайшоў.Каб ключык нам дастаць, трэба на насочкі ўстаць.

4.Замацаванне.

А.Выканаем пр.88 (адзін вучань на дошцы).

Б.Праца з тэкстам.Уставіць літары, вызначыць асноўную думку тэксту. (Працуюць самастойна) Памяняйцеся тэкстамі , праверце літары і выпраўце (Сл.5) Дзеці, а ці ўсе словы зтэксту зразумелыя? Асілак, гасцінны, ашчадны-шукаем у слоўніку.

В.Заданне “Знайдзі пятае лішняе”.(Словы запісаныя на дошцы)

1.Верабей,сініца,бабёр,дзяцел,ластаўка.

2.Студзень,люты,зіма,сакавік,красавік.

3.Агурок,памідор,капуста,яблык,буряк.

4.Асіна,бяроза,таполя,рабіна,шыпшына.

5.Панядзелак,аўторак,сёння,чацвер,пятніца.

5.Падвядзенне вынікаў (Сл.6)

-Выніковы тэст “Так ці не”. Малайцы,зірнуўшы на дошку, можна ўбачыць, колькі слоў мы сёння разгледзелі, наколькі ўзбагаціўся наш слоўнікавы запас.

6.Рэфлексія. Заканчваецца наш урок.Падвядзём вынікі.Над якой тэмай працавалі? Пра што даведаліся? Якія цяжкасці ўзніклі? Ці справіліся вы з імі?

7.Выстаўленне адзнак.

8.Дам.зад.П.13,пр.89 або скласці крыжаванку з вывучанымі словамі.